अगाडिको आवरण पृष्ठ

छट्टु ब्यङ्ग्वा

तह ६, कक्षा २

लेखकः सुरेश चौधरी

दंगाहा थारू

१

एकठो छट्टु ब्यङ्ग्वा रह। गाउँक लग्घ बजारीम म्याला लागल् रह। ब्यङ्ग्व ह म्याला ह्यार जैनास लग्लस्। उ म्याला जाइकलाग बसम चिहुर गैल्।

२

ब्यङ्ग्वह खलासि बसम चौर्ह निडेलस्। बसम चौर्ह निडेलसट उ बुड्ढी लगाइल्। एकठो मनैयह नमस्कार करल्। मनैया फे नमस्कार करल्।

३

ब्यङ्ग्वा कहल्। डाडु डाडु मै म्याला ह्यार जाइटु। महीन खलासी बसम् चौर्ह निडिहेठो। अप्नक् गोज्झेम् डार्ख महि लैजाइ परल्।

४

मनैयह अचम्म लग्लस्। स्वाँचल, ब्यङ्ग्वाफे म्याला ह्यार जैना? मनैया कहल् ठिक बा पुगाडेम्। ओ ब्यङ्ग्वा गोझ्यम डारल्।

५

मनैयाँ बसम चिहुरल्। ब्यङ्ग्वा बस कुडाइपाइल। उहिह खुब मजा लग्लस्। बसपार्क पुगल् सक्‍कु मनै उत्रल। ब्यङ्ग्वा लैजीना मनैया फे उत्रल्। ब्यङ्ग्वा मनैयह ढन्यवाड डिहेल्।

६

बसपार्कसे म्याला लागल ठाउँ बहुट डुरपर। ब्‍य्ङ्वह म्याला पुग्ना समस्या पर्लस्। ब्यङ्ग्वा फे जुक्टी लगाइल्।

ओट्ठीहेंक अटोरिक्सम् फुट्ट चिहुरल्।

७

रीक्साफे कुडाइ पाइल खुबमज्जा लग्लस्। रीक्सा ट चोक सम्मकेल जाइटह। चोकम् पुगल ट रीक्सा ठर्ह्याइल्। ब्यङ्ग्वा फुट्ट उत्रल्।

८

ब्यङ्ग्वा एकठाउँ ठर्ह्याइल्। उ ठाउँसेफे म्याला लागल् ठाउँ डुरपर। ब्यङ्ग्वह फे समस्या पर्लस्। फे जुक्टी लगाइकलाग सक्‍कुहोंर ह्यारल्।

९

भर्वा बोक्ना भरीय ह बिसाइट ड्याखल्। भरीयह नमस्कार करल। ब्यङ्ग्व नमस्कार करट डेक्ख भरीया झस्कल्। ओ स्वाँचल ब्यङ्ग्वाफे नमस्कार कर्ठा ट?

१०

भरीयाफे नमस्कार करल्। ओ कहल्, का कामपरल ब्यङ्ग्वा भाइ। ब्यङ्ग्वा आपन् बाट ढरल्। भरीया कहल् ठीक बा। मै जैनाफे म्यालम हो। यीहे सामानक उप्पर बैठो कहल्।

११

बेङ्ग्वा बजार हेर्टी म्यालम् पुगल्। म्यालक् भिट्टर गैल। अचम्मक अचम्मक चिज ड्याखल्। पङ्गै ख्यालल्, जाडु ह्यारल्, लाउ चिहुरल्। खुब मजा मानल्।

१२

घरहोंर आइकलाग बस चिहुर बसपार्क लागल्। पैल्हक जस्ट जुक्टि लगाख घर पुगल्। ओ आपन गोचालीन् सब बाट सुनाइल्।

१३

छट्टु ब्यङ्ग्वक गोचालीन् खुबमजा मान्ख सुन्ल।  ब्यङ्ग्वक गोचालीन् ट म्याला गैलअस लग्लन्। सबजन अचम्‍म पर्ल।

१४

एक बरस् पाछ म्यालाफे लागल्। बेङवक सँघरेन फे म्याला ह्यार गैल। सँघरेन म्यालम जाख मजा लेल।

शीर्षक पृष्ठ

छट्टु ब्यङ्ग्वा

Images on pages Front Cover, १, १, २, २, ३, ३, ४, ६, ६, ७, ७, ८, ९, १०, ११, १२, १२, १३, १४ by International Illustrations: The Art Of Reading 3.0, © 2009 SIL International. CC-BY-ND 3.0.

Image on page ५ by Dan Elkins, International Illustrations: The Art Of Reading 3.0, © 2009 SIL International. CC-BY-ND 3.0.

तहगत, तह ६

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Backward Society Education (BASE) and World Education.

दंगाहा थारूNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः दंगाहा थारू भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End